13/02/2014 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do convenio colectivo de traballo da empresa Urbaser, S. A. (antes Técnicas Medioambientales Tecmed, S. A.) (Narón)

Visto o expediente do convenio colectivo da empresa URBASER, S. A. (ANTES TÉCNICAS MEDIOAMBIENTALES TECMED, S. A.) (NARÓN) (código de convenio 15003711012000), que foi subscrito pola comisión negociadora na xuntanza do 05.12.2013, de conformidade co disposto no artigo 90 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde do 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónomade Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 29 de xaneiro de 2014. Xefa territorial MARÍA PILAR CARIDAD ALONSO CONVENIO COLECTIVO DO CENTRO DE TRABALLO DA SOCIEDADE URBASER, S. A. NA SÚA ACTIVIDADE DE RECOLLIDA E TRANSPORTE DE RESIDUOS SÓLIDOS URBANOS E LIMPIEZA PÚBLICA VIARIA DO CONCELLO DE NARÓN Artigo 1.º.–Àmbito funcional. O presente convénio estabelece e regula as condicións do persoal dos servizos de recollida e transporte de resíduos sólidos urbanos e limpeza pública viària, dependentes da empresa URBASER, S. A. no seu centro de traballo do Concello de Narón. Artigo 2.º.–Partes asenantes. Son partes asenantes do presente convénio colectivo de traballo, dunha parte, o comité de empresa, como representación unitària dos traballadores, e doutra parte, a representación empresarial. Ambas partes recoñecen-se mutuamente lexitimación para negociar o presente convénio. Artigo 3.º.–Àmbito persoal. Este convénio regularà as condicións de traballo de todos os traballadores e traballadoras que presten os seus servizos para a sociedade mencionada no artigo anterior, sendo de obrigatória e xeral observància. Excluen-se do àmbito do presente convénio os supostos contemplados no artigo 1.3.º e 2.º a) do Estatuto dos Traballadores e das Traballadoras. Artigo 4.º.–Àmbito territorial. Este convénio serà de aplicación en todo o termo municipal de Narón onde presten os seus servizos os traballadores e traballadoras da empresa URBASER, S. A., sen prexuízo do estabelecido no artigo 1.4 do Estatuto dos Traballadores e Traballadoras. Artigo 5.º.–Àmbito temporal. O presente convénio entrarà en vigor no dia seguinte da súa publicación no Boletin Oficial da Província d’A Coruña (B. O. P) e terà unha duración de dous años, desde o 1 de xaneiro de 2014 até o 31 de decembro de 2015. Unha vez rematada a súa vixéncia inicial ou a de calquera das súas prórrogas, que seràn dun ano de duración, continuarà rexendo o seu contido normativo até que sexa substituído por outro convénio. Artigo 6.º.–Denúncia. A denúncia do presente convénio deverà facer-se por escrito à outra parte e cun mínimo dun mes de antecedéncia antes do seu vencimento ou de calquera das súas prórrogas. A parte que promove a negociación deverà presentar proposta concreta sobre os pontos e contido para a negociación do seguinte Convénio. Artigo 7.º.–Vinculación à totalidade. As condicións pactadas neste convénio forman un todo orgànico e indivisíbel que regulan todos os aspectos das relacións laborais entre as partes asenantes e seràn consideradas globalmente a efectos da súa aplicación pràctica. Artigo 8.º.–Direito supletório. Todos os aspectos que neste convénio colectivo non estivesen expresamente fixados, regularàn-se polo disposto no Convénio Xeral do Sector de Saneamento Público, Limpeza Pública, Viària, Regas, Recollida, Tratamento e Eliminación de Resíduos e Limpeza e Conservación da rede de Esgotos, Estatuto dos Traballadores e Traballadoras e demais normas de caràcter xeral, vixentes en cada momento. Artigo 9.º.–Compensación e absorción. As retribucións e percepcións comprendidas neste convénio colectivo compensaràn e absorveràn todas as existentes até o momento da súa entrada en vigor, calquera que sexa a natureza e orixe das mesmas. Os aumentos de retribucións que poidan producir-se no futuro por disposicións legais de xeral aplicación, asi como convénios colectivos ou contratos individuais, só poderàn afectar às condicións pactadas no presente convénio, cando consideradas as novas retribucións en cómputo anual superen as aqui pactadas, en caso contràrio, seràn compensadas e absorbidas estas últimas, mantendo-se o presente convénio colectivo nos seus próprios termos e na forma e condicións en que fican pactadas. Artigo 10.º.–Condicións màis beneficiosas. Respeitaràn-se as situacións económicas, persoais ou colectivas, que consideradas na súa globalidade, sexan màis beneficiosas que as fixadas no presente convénio, xa sexa en virtude de contrato individual ou de convénio colectivo subscrito conforme à lexislación laboral vixente. Artigo 11.º.–Comisión paritària. Cria-se unha comisión paritària que estarà composta por dous membros pola parte empresarial, e dous membros por la parte social. Ambas as partes poderàn por súa vez designar un asesor ou asesora, que poderà asistir às reunións con voz mais sen voto. Artigo 12.º.–Funcións da Comisión paritària. a) Interpretar a aplicación da totalidade do contido do convénio. b) Vixiar o cumprimento do pactado. c) Estudar e valorizar as disposicións xerais promulgadas con posterioridade à súa entrada en vigor que afecten ao convénio. d) Cantas outras tendan à maior eficàcia pràctica do convénio e veñan estabelecidas no seu texto. e) Aquelas outras competéncias que se puideran acordar polas partes, ou no seu caso se dispoñan por imperativo legal. A comisión reunirà-se a instància de calquer das partes, e prévio acordo de ambas, sobre o lugar, data e horas de celebración, que deverà efectuar-se no prazo màximo de 15 dias desde a solicitude. A reunión comprenderà tantas sesións como sexan necesàrias. Artigo 13.º.–Sistema salarial. Considerarà-se salàrio a totalidade das percepcións económicas dos traballadores e traballadoras, en diñeiro ou espécie, pola prestación profisional dos servizos laborais por conta allea, en tanto retribuan o traballo efectivo, calquer que sexa a forma de remuneración, como os períodos de descanso computàbeis como de traballo. Non teràn a consideración de salàrios as cantidades recebidas polo traballador ou traballadora en concepto de indemnización ou os suplidos polos gastos realizados como consecuéncia da súa actividade laboral, as prestacións e indemnizacións correspondentes a traslados, suspensións ou despedimentos. Artigo 14.º.–Percepcións salariais e non salariais. a) Salàrio base. –É aquela parte da retribución que se fixa entendendo exclusivamente a unidade de tempo. O seu importe serà o que se fixa nas tàboas salariais anexas. b) Plus de nocturnidade. –Estabelece-se un plus de nocturnidade mensal segundo as tàboas salariais anexas, sen prexuízo de que se manteña a súa percepción por dia efectivo de traballo, para todos aqueles traballadores e traballadoras que presten os seus servizos nos horàrios comprendidos entre as 22:00 horas e as 06:00 horas. As cantidades fixadas na tàboa salarial equivalen ao 25% do salàrio base diàrio. c) Plus de perigosidade, penosidade e toxicidade. –Estabelece-se un plus de perigosidade, penosidade e toxicidade polo importe estabelecido nas tàboas salariais anexas, sen prexuízo de que se manteña a súa percepción por día efectivo de traballo. As cantidades fixadas na tàboa salarial equivalen ao 20% do salàrio base diàrio. d) Plus de transporte. –Estabelece-se como suplido un plus de transporte mensal de caràcter extra-salarial e indemnizatório, como compensación dos gastos de desprazamento dentro da localidade, asi como desde o domicílio até o centro de traballo polo importe que en cada momento viñer estabelecido nas tàboas salariais. e) Plus de actividade e calidade de traballo. –Estabelece-se un plus mensal de actividade e calidade no traballo a receber polas categorias e polo importe que se determina nas tàboas salariais aplicàbeis en cada momento, polo traballo efectivo desenvolvido. f) Plus de vestiàrio. –Este plus ten caràcter extrasalarial e indemnizatório e aboarà-se en conceito de compensación dos gastos que supoñen un correcto mantemento, conservación e limpeza do vestiàrio de traballo, uniformes e/ou roupa de traballo en xeral que para os distintos labores a realizar deben vestir no exercício da prestazón laboral; asi como aqueles traballadores/as que presten os seus servizos en tarefas que sen requerer o uso do uniforme si que exixen umha axeitada imaxe e presenza. Este plus serà devengado mensalmente e serà recebido en once mensalidades no ano, sendo o seu importe mensal o reflectido por función e ano na tàboa anterior. Artigo 15.º.–Gratificacións extraordinàrias. Estabelecen-se catro (4) pagas extraordinàrias correspondentes a xullo, Nadal, marzo e setembro, que seràn en igual contia cada unha delas, aplicando os importes contidos na tàboa salarial definitiva anexa, utilizando para o seu devengo e pagamento os critérios que seguen: a) Paga extraordinària de xullo, devengarà-se semestralmente do 1 de xaneiro ao 30 de xuño do ano en que se receben. b) Paga extraordinària de Nadal, devengarà-se semestralmente do 1 de xullo até 31 de decembro do ano en que se receben. c) Paga de marzo, devengarà-se anualmente do 1 de xaneiro a 31 de decembro, sendo o seu pagamento en marzo do ano seguinte. d) Paga de setembro, devengarà-se anualmente, xerando-se do 1 de xaneiro a 31 de decembro do ano anterior ao seu cobramento. As datas de cobramento dos citados pagamentos serà para cada unha delas, os seguintes dias: – Paga de marzo: 15 de marzo. – Paga de xullo: 15 de xullo. – Paga de Nadal: 15 de decembro. – Paga de setembro: do 1 ao 15 de setembro. Artigo 16.º.–Horas extraordinàrias. Perante a grave situación de desemprego existente, e co obxectivo de favorecer a criación de emprego, a empresa compromete-se a reducir na medida do posíbel a realización de horas extraordinàrias. No caso de existir a necesidade de realización das mesmas, o seu importe serà de 14,18 € hora para os anos de vixéncia do presente convénio. Artigo 17.º.–Horas extraordinàrias estruturais. Dado o caràcter público dos servizos que se prestan nesta actividade, consideraràn-se horas extraordinàrias estruturais todas aquelas que se precisen para a finalización dos servizos concretados pola prolongación de tempos que se realicen motivados ben sexa por auséncias imprevistas, ben por procesos pontuais de produción non habituais e outras situacións estruturais derivadas da natureza do traballo de que se trata, todo isto, ao amparo do disposto na O. M. do 1 de marzo de 1983, sendo a súa execución obrigatória para o traballador ou traballadora. Artigo 18.º.–Pagamento do salàrio. Os salàrios abonaràn-se pola empresa entre os dias 1 e 5 de cada mes seguinte ao da súa xeración ou no dia seguinte a este último se fose festivo. Artigo 19.º.–Xornada laboral. Para os anos de vixéncia do presente convénio a xornada laboral serà de 40 horas semanais, tanto en xornada contínua como partida. En xornada contínua os traballadores e traballadoras gozaràn de 20 minutos de descanso para o bocata, considerando-se como tempo efectivo de traballo. O tempo de traballo computarà-se de xeito que, tanto ao comezo como à finalización da xornada diària o traballador ou traballadora encontrarà-se no seu posto de traballo coa roupa de traballo pertinente e en disposición de realizar o seu labor. O persoal a xornada completa traballarà sàbados alternos, isto é, traballarà-se un sàbado e descansarà-se no seguinte. Sendo portanto a xornada diària a traballar de 6 horas e 40 minutos, independentemente de que se traballen seis ou cinco dias na semana segundo corresponda descansar en sàbado ou non. Artigo 20.º.–Incapacidade temporal. No caso de baixa por incapacidade temporal derivada de accidente laboral ou enfermidade profisional, contraída como consecuéncia da prestación do traballo neste centro, a empresa complementarà até o 100% do salàrio real ordinàrio segundo o Convénio. No caso de maternidade ou hospitalización, tamén terà direito a dito complemento. No caso de enfermidade común ou accidente non laboral, a empresa complementarà o 100% do salàrio real ordinàrio segundo o Convénio. Non teràn estes complementos aqueles traballadores e traballadoras que non teñan direito ao pagamento delegado dos subsídios ou prestacións oficiais que outorga a Seguridade Social ou a mútua correspondente. As pagas extras non se veràn afectadas no seu importe habitual pola situación de I. T. A negativa do traballador/a aos recoñecimentos a cargo do persoal médico da empresa ou do persoal especializado designado por este ou pola Empresa, co motivo de verificar o estado de enfermidade ou accidente do traballador/a, todo o que sexa alegado por este para xustificar as súas faltas de asistencia, asi como o retraso -incumprindo os prazos legalmente estabelecidos- na entrega à empresa dos partes médicos de baixa e sucesivos de confirmazón, serà, como mínimo, motivo suficiente para anular totalmente o complemento económico à prestazón da Seguridade Social durante o período que reste do proceso, até a alta médica. Artigo 21.º.–Vacacións. Todo o persoal terà anualmente 30 dias naturais de vacacións ao ano. O período de desfrute das vacacións serà nos meses de xullo, agosto e setembro. A remuneración do traballador ou traballadora que se encontre de vacacións durante a vixencia do Convénio serà a que em cada momento figure nas tàboas salariais. Artigo 22.º.–Clasificación do persoal. Esta clasificación de persoal é enunciativa e non presupón estaren cobertas todas as súas prazas. Mandos intermédios. –O grupo de mandos intermédios é composto polas seguintes funciones: – Capataz. –Às ordes do delegado/a, ou da persoa en quen este delegar, ten ao seu cargo persoal operàrio ao que dirixe, vixia e ordena o seu traballo. Posui coñecimentos completos dos ofícios e das actividades dos distritos ou zonas e dotes de mando suficientes para manter a devida disciplina e que se obteñan os rendementos previstos. Persoal operàrio. –O grupo de persoal operàrio é composto polas seguintes funciones: – Condutor/a. –Deve estar en posesión da carta de conducir correspondente, clase C (antes C2) ou superior, e ter os coñecimentos necesàrios para executar toda a clase de reparacións, que non requeiran elementos de taller. Coidarà específicamente de que o veículo ou màquina que conduce saia do parque nas debidas condicións de funcionamento. Ten ao seu cargo o manexo e condución das màquinas ou veículos remolcados e sen remolcar próprios do servizo. Responsabilizarà-se do mantemento e axeitada conservación da màquina ou veículo que se lle designe, asi como de observar as prescricións técnicas e de funcionamento dos mesmos. – Peón. –Traballador ou traballadora encargado de executar labores para as que non se requeira nengunha especialización profisional nen técnica. Poden prestar os seus servizos indistintamente en calquer servizo dos centros de traballo. No entanto, alén dos seus labores habituais de peón poderà manexar e/ou conducir varredoras, baldeadeiras ou calquer outro veículo ou màquina cuxo peso màximo autorizado (PMA) sexa inferior ou igual a 3.500 Kg e/ou que precisen carta de conducir clase A, B, ou inferior. – Mecànico/a. –Operàrio ou operària que con coñecimentos teórico-pràctico do ofício executan os cometidos do seu ofício coa suficiente perfección e eficàcia. Grupos administrativos: – Auxiliar administrativa ou administrativo. –Empregado ou empregada que adica a súa actividade a operacións elementais e administrativas e, en xeral, às puramente mecànicas inerentes ao traballo da oficina. Calquer outra función que exista no centro de traballo de Narón e que non se corresponda aos grupos mencionados anteriormente, integrarà-se nalgunha das estabelecidas no convénio xeral do sector e conforme ao que estabelece a Comisión Paritària. Artigo 23.º.–Roupa de traballo. A roupa de traballo compoñeràse das seguintes pezas de vestiàrio: Veràn: polo manga corta, pantalón e gorra. Invierno: polo manga larga, pantalón, gorra e xersei. Igualmente entregarànse en anos alternos, un ano anorak, e ó ano seguiente un traxe de augas. A maiores de todo o anterior, entregaràse con caràcter anual: 1 par de botas e 1 cazadora. Artigo 24.º.–Seguridade e Hixiene no traballo. Estarà-se ao disposto na Lei de prevención de riscos laborais, tendo o delegado ou delegada de prevención direito ao mesmo creto horàrio que os representantes dos traballadores e traballadoras de URBASER, S. A. de Narón. Artigo 25.º.–Fondo de axuda escolar. Para os anos de vixencia deste convénio criarà-se un fondo de axuda escolar por un importe de 1.502,53 euros para repartir entre os traballadores e as traballadoras de URBASER S. A en Narón que teñan fillos e fillas en idade escolar contra factura de gastos escolares oficiais (Pre-escolar, Educación Primaria, E. S. O, 1.º e 2.º de Bacharelato, e Universitàrio). Artigo 26.º.–Apóliza de accidentes. Para os casos de accidente de traballo con resultado de morte dun traballador ou traballadora, a empresa contratarà a correspondente apóliza de seguro a favor de quen determinar o traballador ou traballadora consistente nunha indemnización de 18.030,36 € (dezaoito mil e trinta euros con trinta e seis céntimos). Se como resultado de accidente laboral o traballador ou traballadora sofrese unha incapacidade permanente total, absoluta ou grande invalidez, o importe da indemnización serà igualmente de 18.030,36€ (dezaoito mil e trinta euros con trinta e seis céntimos). Artigo 27.º.–Retirada da carta de conducir. No caso de que sexa retirado a carta de conducir a un condutor ou condutora por accións cometidas e feitos producidos dentro da xornada laboral de traballo, a empresa asignarà-lle un traballo igual ou equivalente, se existise nese momento, e terà direito à percepción dos salàrios da súa categoria de condutor ou condutora durante 1 ano. Transcorrido este período pasarà a perceber o salàrio correspondente à categoria que se encontre desenvolvendo. No suposto de que a sanción que derive na retirada da carta de conducir se produza fóra da xornada laboral, procederà-se a negociar individualmente con cada traballadora ou traballador afectado, dentro das marxes legais estabelecidas nos artigos 39 e 41 do Estatuto dos Traballadores e Traballadoras, unha adecuación ao seu novo posto mentres durar a sanción que motivou a retirada da citada carta de condución. Os benefícios contemplados no presente artigo non seràn de aplicación cando as causas de retirada da carta de condución sexan por conducir baixo influéncia de drogas tóxicas, estupefacientes ou bebidas alcoólicas, pola negativa a realizar os contróis que para detectaren ditas circunstàncias requeira a autoridade competente, pola privación que sexa causa dun delito contra a seguridade do tràfico ou por un feito intencionado asi como por calquer outro comportamento do traballador/a que sexa considerado un delito doloso ou comportamento reincidente. Aos efeitos do antes descrito, sen eludir a obriga de informar sobre calquer variación que poidese sofrer a habilitación que lle permite a condución de veículos, o traballador/a, no momento en que se solicite, facilitarà à empresa o orixinal ou cópia compulsada da súa carta de condución que lle permita o manexo dos veículos próprios do servizo, asenando, se asi lle fose requerido, fotocopia do mesmo xunto coa súa declaración xuramentada através da cal se declare a plena validez do mesmo ao non se encontrar anulado, intervido, revogado ou suspendido. Ao mesmo tempo, a Empresa estarà autorizada en calquer momento como parte do contrato laboral que lle une ao traballador/a a realizar cantas xestións foren oportunas co fin de verificar, ou no seu caso comprobar, a certeza do declarado e da validez en cada momento da habilitación como requisito necesàrio para o adecuado cumprimento e mantemento da relación laboral. Artigo 28.º.–Actualización salarial. Para os anos 2014 e 2015 aproban-se as tàboas retributivas definitivas adxuntas como anexo I. Artigo 29.º.–Dias de libre disposición. Os traballadores e as traballadoras con contrato indefinido ou vinculación de màis dun ano ininterrompido no centro de traballo da empresa en Narón afectados por este convénio, teràn 4+1 dias ao ano de libre disposición, supeditado este último dia, quinto dia de libre disposición, a que o absentismo non supere o 15% no ano anterior ao seu desfrute. A súa solicitude terà que efectuarse con polo menos 72 horas de antecedencia e por escrito. Salvo aceptación pola empresa, en caso nengún poderàn coincidir dous ou màis traballadores e traballadoras nas mesmas datas de desfrute dos dias de libre disposición, podendo acumular como màximo dous dias de libre disposición. En todo o caso estarà-se à orde de presentación das solicitudes de desfrute dos dias de libre disposición. A súa concesión pola empresa, e portanto o seu desfrute, estarà en todo o caso supeditado às necesidades de organización do servizo, dado o caràcter público que ten a actividade. En caso nengún poderà-se acumular entre si as vacacións ou festivos. Con independéncia do anterior, previa autorización expresa por parte da empresa en atención às necesidades do servizo, podrerà acumular-se como màximo 1 destes días de libre disposición à licenza retribuida por enfermedade o falecemento de familiares en primeiro grao. Artigo 30.º.–Plus de festivos. Para o caso de que un traballador ou traballadora de xornada semanal completa teña que prestar os seus servizos en festivo abonarà-se-lle, a cantidade fixa de 93,99 euros, por xornada diária completa traballada, compensando-se ademais con un (1) dia de descanso. No caso de dous (2) dias festivos consecutivos, e se as necesidades do servizo asi o requeren, terà-se que traballar necesariamente un deles. No caso de tres (3) dias festivos consecutivos, e se as necesidades do servizo o requeren, terà-se que traballar necesariamente o do médio. Artigo 31.º.–Licenzas retribuídas. Respeito das licenzas retribuídas estarà-se ao contemplado no Estatuto dos Traballadores e Traballadoras no seu artigo 37.3., coa seguinte excepción: − No caso de enfermidade grave ou falecemento de familiares en primeiro grau tres dias (3). Licenza especial sen soldo: Os traballadores e as traballadoras con contrato indefinido ou vinculación de màis dun ano ininterrompido no centro de traballo da empresa en Narón afectados por este convénio poderá solicitar unha licenza sen soldo de quince (15) días naturais de duración. Esta licenza deverà ser solicitada por escrito con ao menos catorce días naturais de antecedéncia à data pretendida para o inicio de seu desfrute. Con independéncia do anterior, cando concurran circunstàncias verdadeiramente excepcionais que impidan cumprir ao traballador con dito plazo, acreditadas as mesmas, o traballador cursarà a solicitude igualmente na forma descrita coa màxima antelación que lle resulte posíbel. Para o desfrute de dita licenza serà imprescindíbel a autorización expresa por parte da empresa, a cal resolverà a solicitude do traballador no plazo màximo dos sete dias naturais seguintes à data da súa notificación, en atención às necesidades do servizo. O seu desfrute poderà fraccionar-se nun màximo de dous períodos, cuxa duración serà como mínimo de sete dias cada un deles. Solo poderà facer-se uso desta licenza unha vez ao ano. Excepto aceptación pola empresa, en ningún caso poderàn coincidir dous ou màis traballadores nas mesmas datas de desfrute. Artigo 32.º.–Promoción e ascensos. As vacantes de superior funcións profesionais que se produzan no cadro de persoal cubriràn-se segundo as bases da convocatória polo persoal cun mínimo dun ano de antigüidade, comunicando o seu interese en participar no proceso nun prazo de sete dias seguintes à data da convocatória. As probas do concurso seràn: – De coñecimento teórico-profisionais. – De coñecimento pràtico-profisionais. – De antigüidade, no caso de igualdade de pontuación. Cada unha das probas pontuaràn segundo os critérios da ou do examinador independente, profisional autorizado na matéria, que designe a empresa. Os coñecimentos teóricos-profisionais teràn un valor màximo do 40% do total da pontuación da proba, podendo-se pór à disposición dos e das aspirantes o temàrio correspondente. O resultado final da suma de todas as valoracións indicadas darà a pontuación do/da aspirante e servirà para adxudicar as prazas vacantes. As faltas que figuren no expediente do/da concursante seràn penalizadas na orde que segue: – Falta moi grave: 15% da pontuación. – Falta grave: 10% da pontuación. – Falta leve: 5% da pontuación. Os períodos de proba seràn os estabelecidos no Estatuto dos Traballadores e das Traballadoras e no Convénio Xeral do Sector da limpeza pública. O comité de empresa, ou os delegados e delegadas de persoal mancomunadamente, proporàn à dirección da empresa o nomeamento do ou da representante que terà coñecimento e seguirà o proceso. Dando-se translado por escrito do anúncio da convocatória e das súas bases. Se as vacantes ficasen desertas no prazo dos sete dias da data do anúncio da convocatória escrita, a empresa terà a liberdade de cubrir as correspondentes vacantes através da libre designación, ou da contratación externa. Artigo 33.º.–Xubilación parcial antecipada. En relación coa presente materia, estarase ao disposto no Acordo Colectivo de empresa –Plan de Xubilación Parcial– subscrito entre parte empresarial e parte social en data 26 de marzo de 2013 para aqueles traballadores afectados polo àmbito persoal de devandito acordo no referente a regulación transitoria de xubilación parcial establecida no art.7 do Real Decreto-Lei 5/2013, do 15 de marzo, de medidas para favorecer a continuidade da vida laboral dos traballadores de maior idade e promover o envellecemento activo. DISPOSICIÓNS FINAIS Disposición final primeira. –En virtude do estabelecido no artigo 33 do Convénio Xeral do Sector, o complemento persoal de antigüidade é substituído polo plus de actividade e calidade no traballo da alínea e) do art.13 do presente convénio. Disposición final segunda. –Todas as referéncias feitas no texto do presente convénio aparentemente ao xénero masculino, aos efeitos dunha maior simplificación na redacción do texto, entenden-se feitas a un xénero neutro, isto é, afectan tamén ao xénero feminino, salvo naqueles casos en que por imperativo legal correspondan à muller traballadora. Disposición final terceira. –As condizóns pactadas no presente convénio colectivo referen-se à realizazón da xornada màxima ordinària pactada polo que se aplicaràn proporcionalmente en funzón da xornada que se realice. Disposición final cuarta. — As descrepáncias que puidesen xurdir para a non aplicación das condicións de traballo a que se refiere o Art.82.3 do TRET, así como as que puidesen producirse no seo da Comisión Paritária, liquidarán-se dacordo cos procedementos de mediación regulados no Acordo sobre Solución Extraxudicial de Conflictos Colectivos de Traballo ( AGA). En todo caso o sometimento a procedimento arbitral polas partes na negociación colectiva e os conflictos de interpretación, administración e aplicación do convénio serà de caràcter expresamente voluntário. ANEXO I